Sverre Sætre

Sverre Sætre (født 1972) er en norsk kokk og konditor som på Norges kokkelandslag vant gull i Kokke-OL i 2008 og ble verdensmester i 2006.

 Karriere 
Sætre var i 2007, 2009, 2011 og 2012 kokk i Sommeråpent på TV-kanalen NRK. Han har utgitt en rekke kokebøker om sjokolade og søte kaker, og vant i 2010 prisen for beste norske kokebok.Aperitif.no - Sverre Sætre tok kaka 

Sætre driver et konditori på Briskeby i Oslo.MatOgDrikke.no - Sverres konditori  

Julen 2018 tilbød den eksklusive konditori-kjeden Ladurée i Paris en egen julekolleksjon designet av Sætre. Kolleksjonen bestod av kaker med ingredienser og smaksbilder inspirert av Sætres egne minner om norsk jul, og konditorikundene kunne derfor smake kaker med hint av både geitost og riskrem med rød saus. Ladurée hadde aldri tidligere betrodd andre enn sine egne ansatte konditorer et slikt oppdrag. Mens Sætre-kolleksjonen var i salg, var utstillingsvinduene til konditoriene til Ladurée utsmykket i samsvar med Sætres kakedesign, og derfor kunne forbipasserende på Paris' hovedgate Avenue des Champs-Elysees beundre åttebladsroser og tiner, og lese ordene «God jul» på konditoriets vinduer.

 Familie 
Han er tvillingbror til journalisten Anbjørg Sætre Håtun (1972–2014).Anbjørg Sætre Håtuns liv i bilder  i Adressa den 22. januar 2014.

 Bibliografi 
 2001: Bare sjokolade – medforfatter: Nina Sjøen 
 2002: Sans for det søte, Cappelen
 2004: Sverres sjokolade, Cappelen
 2009: Det søte norske, Cappelen Damm
 2010: Den store kakeboka, Forlaget Press (kåret til årets beste norske kokebok) – ny utgave i 2020
 2013: Bakeboka, Forlaget Press
 2016: Frukt og bær. En kokebok, Forlaget Press
 2019: Sjokoladeboka, Forlaget Press – kåret til årets beste kokebok

 Referanser 

 Eksterne lenker 

  Sverres konditori

Kategori:Norske kokker
Kategori:Norske kokebokforfattere
Kategori:Norske tvillinger
Kategori:Personer fra Stjørdal kommune
Kategori:Bakere og konditorer